**PROGRAMUL NAȚIONAL 2021-2027 AZIL MIGRAȚIE ȘI INTEGRARE**

**GHIDUL SPECIFIC aferent apelului de proiecte**

Cod: AM11A

**Titlu operațiune:** ***Asistenţă şi consiliere juridică pentru solicitanții de azil și beneficiarii protecției internaționale în România;***

Autoritatea de program responsabilă de organizarea apelului:

Organismul Intermediar FAMI, Inspectoratul General pentru Imigrări din Ministerul Afacerilor Interne (AM)

|  |  |  |
| --- | --- | --- |
| Versiune ghid | Data aprobării ghidului | Modificări fața de versiunea anterioară |
| 1.0 | 30.10.2023 | versiunea inițială, aprobată de șeful OI nr. 1/30.10.2023 |
|  |  |  |
|  |  |  |

# Cuprins

[SUMAR](#_Toc145936601)

[A. Preambul, aspecte generale](#_Toc145936602)

[B. Programul național, context](#_Toc145936603)

[C. Obiectiv, intervenții, acțiuni eligibile, impact așteptat](#_Toc145936604)

[D. Indicatori de realizare și de rezultat, grup țintă](#_Toc145936605)

[E. Bugetul disponibil, rate de cofinanțare](#_Toc145936606)

[F. Tipul apelului, calendar și termene](#_Toc145936607)

[G. Beneficiari eligibili](#_Toc145936608)

[H. Reguli specifice apelului](#_Toc145936609)

[I. Eligibilitate, admisibilitate și documente](#_Toc145936610)

[J. Evaluarea, selecția, criteriile de evaluare](#_Toc145936611)

[K. Revizuirea ghidului specific](#_Toc145936612)

[L. Cum se depune o cerere de finanțare](#_Toc145936613)

[M. Ajutor, întrebări](#_Toc145936614)

[N. Important !](#_Toc145936615)

[Anexa 1 Cererea de finanțare – model](#_Toc145936616)

[Anexa 2 Grila de evaluare - Criterii de admisibilitate și criterii de calitate](#_Toc145936617)

# SUMAR

|  |  |
| --- | --- |
| Cod (id) apel | AM11A |
| Fondul | FAMI Fondul pentru Azil, Migrație și Integrare |
| Programul național (nr. CCI) | Programul național 2021-2027 Azil, Migrație și Integrare 2021RO65AMPR001 |
| Obiectivul specific | OS1 SECA |
| Măsura de intervenție PN | OS1.1 Aplicarea uniformă a acquis-ului Uniunii și a priorităților legate de sistemul european comun de azil |
| Bugetul disponibil alocat apelului (FEN) și moneda apelului | 4.000.000 lei |
| Curs InforEuro aplicabil | 4,9768 lei (curs euro luna februarie) |
| Rata(e) de cofinanțare (CFN) | 98% |
| Tip apel | Apel deschis cu depunere la termen |
| Data lansării apelului | 19.02.2024 |
| Termen limită (data și ora) pentru transmiterea cererilor de finanțare | 19.03.2024 (ora 16.00) |
| Beneficiari eligibili – sinteză *detalii în* G. Beneficiari eligibili | Entitati publice/private |
| Principalele reguli specifice apelului *detalii H Reguli specif ce* | Cost total eligibil maxim/operațiune 5.220.000 lei  Pragul minim de calitate total = 70 puncte |

# A. Preambul, aspecte generale

1. Prezentul ghid specific este adresat solicitanților care doresc să obțină finanțare nerambursabilă pentru proiecte în cadrul **Programului Național 2021-2027 Azil, Migrație și Integrare**
2. Apelul de proiecte este lansat în conformitate cu Calendarul lansării apelurilor de proiecte versiunea 1.2 aprobat de către Comitetul Director la data de 30.01.2024 și este organizat de Organismul Intermediar FAMI (OI), Inspectoratul General pentru Imigrări (IGI) din Ministerul Afacerilor Interne (MAI).
3. Înainte de completarea cererii de finanțare, este **foarte important** să vă asigurați că ați parcurs toate informațiile prezentate în **Ghidul general aferent Programelor naționale 2021-2027 Afaceri Interne** și în **prezentul Ghid specific**, inclusiv toate cerințele și modele din anexele acestora, și să vă asigurați că ați înțeles toate aspectele legate de specificul acțiunilor și intervențiilor care se pot califica pentru finanțare nerambursabilă.
4. Cadrul legal specific programului național este stabilit prin:

* Regulamentul (UE) 2021/1147 de instituire a Fondului Azil, Migrație și Integrare, denumit în continuare Regulament specific,
* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, denumit în continuare RDC,
* Hotărârea Guvernului nr. 936/2020 pentru aprobarea cadrului general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-2027 și a cadrului instituțional de coordonare, gestionare și control al acestor fonduri,
* Hotărârea nr. 868/2022 privind stabilirea sistemului de management și control în vederea gestionării programelor naționale Afaceri interne pentru perioada 2021-2027,
* Ordonanța de urgență nr. 96/2022 privind gestionarea financiară a fondurilor europene dedicate Afacerilor interne alocate României pentru perioada de programare 2021-2027,
* Hotărârea nr. 463/2023 pentru aprobarea Normelor metodologice de aplicare a Ordonanței de urgență a Guvernului nr. 96/2022 privind gestionarea financiară a fondurilor europene dedicate Afacerilor interne alocate României pentru perioada de programare 2021-2027,
* Ordinul nr. 120/2022 pentru stabilirea componenței și atribuțiilor Comitetului de monitorizare și Comitetului director pentru programele naționale Afaceri interne 2021-2027
* Ordinul nr. 107/2023 pentru aprobarea regulilor de eligibilitate și de utilizare aferente fondurilor europene dedicate Afacerilor interne pentru perioada 2021-2027
* Ordinul nr. 82/2023 privind aprobarea Procedurii aplicabile beneficiarilor privați pentru atribuirea contractelor de furnizare, de servicii sau lucrări finanțate din fonduri europene dedicate afacerilor interne 2021-2027
* LEGE nr. 122 din 4 mai 2006 privind azilul în România, cu modificările și completările ulterioare
* HG nr. 1.251 din 13 septembrie 2006 pentru aprobarea Normelor metodologice de aplicare a Legii nr. 122/2006 privind azilul în România.

1. Prezentul ghid specific stabilește următoarele:
   * Contextul lansării apelului de proiecte
   * Obiectiv, intervenții, acțiuni eligibile, impact așteptat
   * Indicatori, grup țintă
   * Bugetul disponibil, rate de cofinanțare, tipul apelului de proiecte, calendar și termene
   * Beneficiari eligibili, reguli specifice apelului
   * Eligibilitate, admisibilitate și documente
   * Evaluarea și selecția proiectelor, criteriile de evaluare
   * Revizuirea ghidului specific, recomandări importante
   * Cum se solicită finanțare, modelul cererii de finanțare
   * Criteriile de evaluare generale și specifice, admisibilitate și calitate.
2. Prevederile prezentului ghid se completează cu regulile generale stabilite prin **Ghidul general aferent Programelor Naționale 2021-2027 Afaceri Interne**, care cuprinde reguli, cerințe și precizări generale care trebuie respectate de aplicant (beneficiar și cobeneficiari, după caz), pentru accesarea finanțării și ulterior, pentru implementarea proiectului. Ghidul general cuprinde definiții și precizări, precum și responsabilități, obligații și drepturi ale aplicantului (beneficiarului și cobeneficiarilor, după caz) în principal privind:

* comunicarea electronică și calcularea termenelor
* reguli și recomandări pentru aplicanți
* ghidul de eligibilitate
* ghidul de comunicare și vizibilitate
* implementarea proiectului, condiții generale referitoare la: pista de audit, evidența contabilă, conflictul de interese, măsuri antifraudă, drepturi fundamentale, protecția datelor personale, confidențialitatea, protecția informațiilor sensibile, dreptul de proprietate, dreptul de utilizare, raportări continue și periodice, cereri de plată, mecanismul prefinanțării, mecanismul rambursării, plăți în cadrul proiectelor în parteneriat, controale de gestiune, monitorizarea, audit și evaluare, sustenabilitate rezultatelor, cedarea drepturilor, nereguli, suspendarea plăților, corecții financiare, restituirea sumelor neutilizate / plătite excedentar, modificări la contractul/decizia de finanțare, comunicări, încetarea contractului/deciziei de finanțare, forța majoră, contestații, litigii, contract/decizie de finanțare – model, raport de progres al proiectului, cererea de plată – model, notificare de modificare contract/decizie de finanțare – model.

# B. Programul național, context

1. **Fondul Azil, Migrație și Integrare** a fost instituit la nivel european pentru a finanța operațiuni care să contribuie la obiectivul de politică:

|  |
| --- |
| Contribuția la gestionarea eficace a fluxurilor migratorii și la punerea în aplicare, consolidarea și dezvoltarea politicii comune în domeniul azilului și a politicii comune în domeniul imigrației, în conformitate cu acquis-ul relevant al Uniunii și cu respectarea deplină a obligațiilor internaționale ale Uniunii și ale statelor membre care decurg din instrumente internaționale la care sunt parte. |

1. Prioritățile naționale care vor fi abordate de România în perioada de finanțare 2021-2027 sunt stabilite prin **Programul național** 2021-2027 Azil, Migrație și Integrare, aprobat de Comisia Europeană.
2. Versiunea programului național în vigoare la data lansării apelului este **2.0** și este publicată pe siteul AM[[1]](#footnote-2) - .
3. În domeniul de intervenție al acestui apel, Programul Național cuprinde, în special:

* **acordarea de asistență grupului țintă pe întreaga perioadă a procedurii de azil.**

Cu ajutorul FAMI2021, RO va susține în continuare asigurarea asistenței juridice, pe tot parcursul procedurii de azil, ca mijloc de garantare a unei proceduri echitabile, nediscriminatorii și în concordanță cu prevederile legislației europene, naționale și din domeniul drepturilor și libertăților fundamentale ale omului, în special prin asigurarea traducerii documentelor relevante și a interpretării, pregătirea interpreților/avocaților/consilierilor juridici, adaptarea procedurii la situația persoanelor cu nevoi speciale, pregătirea reprezentanților legali ai minorilor solicitanți/beneficiari în domeniul azilului, informare privind drepturile și obligațiile pe parcursul procedurii, această asistență putând fi asigurată atât de IGI și instituțiile naționale, precum și de ONG-uri (în mod special).

1. La nivel national, obiectivele prezentului apel răspund Strategiei Nationale privind Imigratia contine ca obiectiv specific *B.1 Consolidarea sistemului național de azil și asigurarea conformității cu standardele europene și internaționale.*

Astfel, in atingerea acestui obiectiv este urmarita procesarea cererilor de azil în mod eficient și conform standardelor legale naţionale, europene şi internaţionale aplicabile prin direcţii de acţiune specifice ca: Asigurarea serviciilor de interpretare, a consilierii şi asistenței juridice a solicitanților de azil; Consolidarea dialogului între factorii de decizie în cadrul procedurii de azil, în vederea asigurării unei interpretări şi aplicări uniforme a principiilor şi conceptelor specifice în domeniu, precum şi în scopul identificării de bune practici şi a diseminării acestora; Adaptarea cadrului legal naţional, în funcţie de modificările aduse acquis-ului european şi continuarea dezvoltării şi întărirea mecanismelor prin care se asigură menţinerea unei practici unitare şi eficiente pe linia procesării cererilor de azil la nivel naţional; Limitarea abuzurilor la procedura de azil; Asigurarea accesului la informaţii din țările de origine pentru toate părțile implicate în procedura de azil.

1. Situația statistică relevantă, înregistrată la nivelul țării este următoarea:

În perioada 01.01.2023 – 31.12.2023 a fost înregistrat un număr de 10158 cereri de azil, dintre care 8295 au fost depuse la nivelul Centrului Regional de Proceduri și Cazare pentru Solicitanții de Azil Timișoara.

În anul 2023, la nivel administrativ a fost acordată o formă de protecție internațională în 933 de cazuri. De asemenea, în cadrul procedurilor de reanalizare a situației beneficiarilor protecției internaționale au fost emise 96 de hotărâri de încetare/anulare a formei de protecție acordată.

În aceeași perioadă au fost depuse 281 de cereri de reunificare a familiei, fiind soluționate 309 cereri (272 au fost aprobate, 32 respinse și 5 clasate).

C. Obiectiv, intervenții, acțiuni eligibile, impact așteptat

1. Proiectele finanțate în cadrul acestui apel de proiecte trebuie să demonstreze în mod convingător modul în care vor urmări să contribuie la următorul **obiectiv specific** din programul național:

|  |
| --- |
| OS1 - Consolidarea și dezvoltarea tuturor aspectelor sistemului european comun de azil, inclusiv a dimensiunii sale externe |

1. Scopul acestui apel de proiecte este să finanțeze proiecte care să asigure implementarea **măsurii de intervenție** din programul național, menționat în continuare:

|  |
| --- |
| OS1.1 - Aplicarea uniformă a acquis-ului Uniunii și a priorităților legate de sistemul european comun de azil |

1. Proiectele care pot fi finanțate în cadrul acestui apel de proiecte trebuie să abordeze **măsurile de implementare** stabilite prin anexa II (Măsuri de punere în aplicare) la regulamentul specific, precum și să sprijine în special **acțiunile** stabilite prin anexa III (Domeniul de aplicare al sprijinului) la regulamentul specific, menționate în continuare:

|  |
| --- |
| **Anexa II.1**  (a) asigurarea aplicării uniforme a acquis-ului Uniunii și a priorităților legate de sistemul european comun de azil;  **Anexa III.1**  (f)serviciile de asistență și sprijin furnizate într-un mod care ține seama de dimensiunea de gen și care corespund statutului și nevoilor persoanelor în cauză, în special ale persoanelor vulnerabile; |

1. Proiectele finanțate trebuie să se încadreze în unul dintre **tipurile de intervenții** stabilite în tabelele din Anexa VI la Regulamentul specific, menționate mai jos. Un proiect trebuie încadrat într-un singur tip (cod) din fiecare tabel din Anexa VI. În situația în care proiectul s-ar încadra în două sau mai multe tipuri (coduri) de intervenție, atunci proiectul va fi asociat tipului (codului) de intervenție majoritar, având în vedere costul total eligibil aferent fiecărui tip (cod) de intervenție.

|  |
| --- |
| **Domeniul de intervenție - Tabel 1**  002 - Proceduri de azil  003 – Punerea în aplicare a acquis-ului Uniunii  **Tipul de acțiune - Tabel 2**  011 Furnizarea de asistență și servicii de sprijin pentru resortisanții țărilor terțe  **Dimensiunea de implementare - Tabel 3**  001 Acțiuni care intră sub incidența articolului 15 alineatul (1)  **Dimensiunea specifică - Tabel 4**  003 niciuna dintre variantele de mai sus |

1. Impactul preconizat generat de implementarea unui proiect trebuie să fie relevant pentru domeniul apelului de proiecte, respectiv în cererea de finanțare trebuie să se prezinte cum va contribui proiectul la: procesarea cererilor de azil în mod eficient și conform standardelor legale naţionale, europene şi internaţionale aplicabile:

Legea nr. 122/2006 privind azilul în România, cu modificările și completările ulterioare, prevede la art. 17 alin. (1) lit. e) dreptul solicitantului de azil de a fi consiliat și asistat de un reprezentant al organizațiilor neguvernamentale, române sau străine, în orice fază a procedurii de azil.

Proiectul finanțat prin acest apel va permite continuarea îndeplinirii obligațiilor autorităților române față de solicitanții de azil, care au dreptul la consiliere și asistență juridică pe parcursul procedurii de azil, inclusiv în ceea ce privește procedurile referitoare la măsurile restrictive și accesarea ajutorului public judiciar. Totodată, proiectul contribuie la pregătirea persoanelor implicate în derularea procedurii de azil (persoane desemnate ca reprezentanți legali, avocaţi care acordă ajutor public judiciar, avocaţi recrutaţi anterior şi consilieri juridici implicaţi în activităţi de consiliere şi, după caz, asistenţă juridică, interpreți), precum și la facilitarea dialogului dintre autoritățile administrative în domeniul azilului și instanțele judecătorești.

1. Principalele rezultate ale proiectelor finanțate trebuie să includă:

|  |  |
| --- | --- |
| **Rezultat** | **Indicatori verificabili de realizat** |
| 1. persoane cărora li s-a acordat consiliere şi asistenţă juridică în faza administrativă a procedurii | Toţi solicitanţii de azil/beneficiarii de protecţie internaţională înregistraţi în proiect, dar nu mai puţin de 1200 |
| 2. persoane care au beneficiat de consiliere şi asistenţă juridică pentru pregătirea şi depunerea plângerii şi, după caz, a recursului | Minim 500 |
| 3. persoane care au beneficiat de consiliere și asistență juridică în prima fază a procedurii judiciare | Minim 500 |
| 4. persoane care au beneficiat de consiliere şi asistenţă juridică în a doua fază a procedurii judiciare | Minim 100 |
| 5. persoane care au beneficiat de consiliere şi asistenţă juridică în scopul accesării ajutorului public judiciar în oricare din formele eligibile | Minim 100 |
| 6. persoane care au beneficiat de consiliere şi asistenţă juridică în cadrul procedurilor vizând măsurile restrictive care pot fi dispuse împotriva solicitanţilor de protecţie internaţională | Toţi solicitanţii de azil care solicită consiliere şi asistenţă juridică |
| 7. persoane care au beneficiat de consiliere juridică cu privire la modalităţile practice de contestare a deciziei prin care a fost dispusă acordarea, limitarea sau retragerea condiţiilor materiale de primire, precum şi asistenţă juridică în procedura de contestare | Toţi solicitanţii de azil care solicită consiliere şi asistenţă juridică |
| 8. cazuri reprezentate în instanţă prin intermediul unui avocat plătit prin proiect | Minim 100 onorarii |
| 9. avocaţi şi consilieri juridici recrutaţi şi pregătiţi în cadrul unei sesiuni de instruire | - minim 20 avocați și consilieri juridici recrutați/pregătiți;  - o sesiune de instruire cu minim 20 de avocați și consilieri juridici participanți |
| 10. reprezentanți legali pregătiți | - minim 12 de reprezentanți legali pregătiți  - o sesiune de instruire cu minim 12 reprezentanți legali participanți |
| 11. interpreţi noi recrutaţi - în special pentru limbi/dialecte rare - şi pregătiţi în cadrul unor sesiuni de instruire | - minim 6 interpreţi noi recrutaţi, din care minim 4 pentru limbi/dialecte rare, respectiv minim 12 interpreți pregătiți  - o sesiune de pregătire cu minim 12 interpreți participanți |
| 12. factori de decizie (ofițeri de decizie și/sau consilieri juridici din cadrul IGI și ONG și judecători) care să participe la o întâlnire de consultare şi pregătire vizând aspecte legale, jurisprudenţiale şi de practică | O întâlnire de consultare şi pregătire, vizând aspecte legale, jurisprudenţiale şi de practică, cu minim 25 de participanți (dintre care minim 6 judecatori de la instanțele din aria de competență a centrelor regionale) |
| 13. pagini traduse | Minim 1500 |
| 14. Film animat | Actualizare text în conformitate cu legislația aplicabilă în prezent, traducere în cel puțin 7 limbi și asigurare diseminare la CRPCSA a filmului animat referitor la procedura de azil |

1. **Cerințe minime solicitate beneficiarul în vederea îndeplinirii obiectivelor și rezultatelor stabilite în cadrul acțiunii:**

Consilierea şi asistenţa juridică va fi realizată, după caz, cu sprijinul unor interpreţi (de preferat interpreţi pregătiți în cadrul proiectelor specifice). Consilierea şi asistenţa juridică va fi furnizată în zone accesibile; în principal, activităţile se vor asigura în fiecare din centrele regionale IGI (inclusiv în spaţiile închise special amenajate) în timpul programului de lucru, precum şi în afara acestuia, la solicitarea expresă a conducerii acestor structuri, atunci când acest lucru se impune, însă fără depăşirea duratei totale de lucru stabilită prin proiect/persoană. Dacă situația o impune, activitatea de consiliere se va realiza și prin intermediul mijloacelor de comunicare la distanță. În toate activităţile organizate se va ţine cont de situaţia persoanelor vulnerabile. În cazul minorilor neînsoțiți, asistența juridică și consilierea se poate acorda și reprezentantului legal, la solicitarea acestuia.

De asemenea, consilierea şi asistenţa juridică vor fi furnizate, la cererea IGI/beneficiarilor proiectului, după caz, şi în centrele de luare în custodie publică a străinilor, în cadrul punctelor de frontieră, în centrele integrate înființate conform OUG 53/2015, sens în care persoanele care asigură consilierea şi asistenţa juridică se vor deplasa în aceste locații, însoţiţi, dacă este necesar, de interpreți. Se va asigura deplasarea acestor persoane și în scopul monitorizării serviciilor acordate de avocaţii plătiţi prin proiect, precum și alte deplasări justificate, în conformitate cu obiectivele proiectului, în afara localităţilor în care îşi au sediile centrele regionale.

Documente relevante pentru procedură și/sau documente prezentate de solicitanţii de azil/beneficiari de protecţie internaţională vor fi traduse din limba română într-o limbă/dialect străin sau în limba română dintr-o limbă/dialect străin, după caz. Documentele relevante pentru procedură ce urmează a fi traduse, precum şi limbile/dialectele pentru traducere, se stabilesc de IGI sau cu consultarea IGI, după caz.

Se vor lua măsuri pentru ca personalul care desfășoară activități în cadrul Centrelor Regionale de Proceduri și Cazare a Solicitanților de Azil să fie usor identificat, cu respectarea prevederilor Ghidului de Comunicare și Vizibilitate.

Beneficiarul va amenaja/dota spaţiile puse la dispoziţie de IGI pentru activităţile prevăzute în proiect și va menține curățenia acestora prin personalul propriu. De asemenea, beneficiarul va asigura materialele de protecție individuale necesare în caz de epidemie atât pentru personalul propriu, cât și pentru persoanele cărora li se acordă asistență/consiliere juridică.

În mod deosebit, proiectul va asigura:

 consiliere şi asistenţă juridică în faza administrativă a procedurii;

 consiliere şi asistenţă juridică pentru pregătirea şi depunerea plângerii şi, după caz, a recursului;

 consiliere şi asistenţă juridică în prima fază a procedurii judiciare;

 consiliere şi asistenţă juridică în a doua fază a procedurii judiciare, după caz;

 consiliere şi asistenţă juridică în scopul accesării ajutorului public judiciar în oricare din formele eligibile;

 consiliere şi asistenţă juridică în cadrul procedurilor vizând măsurile restrictive care pot fi dispuse împotriva solicitanţilor de protecţie internaţională;

 consiliere juridică cu privire la modalităţile practice de contestare a deciziei prin care a fost dispusă acordarea, limitarea sau retragerea condiţiilor materiale de primire, precum şi asistenţă juridică în procedura de contestare;

 dacă este cazul, reprezentare în instanţă prin intermediul unui avocat plătit prin proiect, pentru persoanele aparținând grupurilor vulnerabile sau în situațiile în care reprezentarea publică (din oficiu), nu a putut fi asigurată într-un termen rezonabil (până la citarea în instanță a solicitantului)

 consiliere şi asistenţă juridică adaptată nevoilor persoanelor vulnerabile;

 recrutarea şi pregătirea de avocaţi care acordă ajutor public judiciar solicitanţilor de azil/beneficiarilor de protecţie internaţională, precum şi pregătirea celorlalţi avocaţi recrutaţi anterior şi a consilierilor juridici implicaţi în activităţi de consiliere şi, după caz, asistenţă juridică a acestor persoane;

 recrutarea şi pregătirea de interpreţi noi, în special pentru limbi/dialecte rare, pentru a desfăşura activităţi în cadrul procedurii de azil;

 realizarea unei sesiuni de pregătire pentru persoanele care desfăşoară activităţi în calitate de reprezentant legal în cadrul procedurii de azil;

 organizarea unei întâlniri de lucru (consultare şi pregătire) la care vor participa ofiţeri de decizie şi/sau consilieri juridici din cadrul IGI, judecători cu competenţe în materie de azil și consilierii juridici ai beneficiarului, vizând aspecte legale, jurisprudenţiale şi de practică; la activitate vor participa, după caz, şi alte persoane cu expertiză relevantă cum ar fi: experţi, ofiţeri cercetători informaţii din ţara de origine, interpreţi etc.;

 traducerea documentelor relevante din punct de vedere al procedurii de azil;

 actualizarea filmului animat referitor la procedura de azil, prin modificarea textului pentru a corespunde legislației aplicabile în prezent și traducerea acestuia în cel puțin 7 limbi, acestea urmând a se stabili de comun acord ulterior, precum și diseminarea la centrele regionale.

# D. Indicatori de realizare și de rezultat, grup țintă

1. Având în vedere cadrul de performanță aferent programului național, proiectele finanțate trebuie să contribuie la atingerea valorilor țintă și obiectivelor de etapă aferente indicatorilor comuni de program (de realizare și de rezultat) stabiliți prin Programul Național, ținând cont de definițiile și precizările din **METODOLOGIA pentru stabilirea cadrului de performanță** aferent Programului național 2021-2027 Azil, Migrație și Integrare, publicată pe siteul AM[[2]](#footnote-3).
2. **Proiectele propuse trebuie să contribuie la realizarea indicatorilor comuni de program** (valorilor țintă stabilite prin programul național), menționați în continuare:

|  |  |
| --- | --- |
| **Indicator de program (tip, cod și titlul)** | **Valoarea țintă PN** |
| Indicatori de realizare  **O.1.1 Numărul de participanți care beneficiază de sprijin** | 24.000 |
| O.1.1.1 din care numărul de participanți care au beneficiat de asistență juridică | 22.000 |
| Indicatori de rezultat | N/A |

1. Complementar indicatorilor comuni de program, performanța proiectelor propuse va fi monitorizată și pe baza următorilor indicatori specifici de program:

|  |
| --- |
| **N/A** |

1. Proiectele finanțate trebuie să vizeze unul sau mai multe dintre următoarele **grupuri-țintă principale / categorii de participanți** (persoane care beneficiază direct de un proiect, fără a fi responsabile cu inițierea sau cu inițierea și implementarea proiectului):

|  |
| --- |
| * Solicitantii de azil din Romania; * Beneficiarii de protecţie internaţională a căror situaţie este reanalizată, pe durata procedurii de reanalizare; * Beneficiarii de protecţie internaţională în cazurile de reunificare a familiei potrivit Legii nr. 122/2006 privind azilul în România, cu modificările şi completările ulterioare. |

# E. Bugetul disponibil, rate de cofinanțare

1. Bugetul disponibil alocat (FEN) și moneda apelului:

|  |
| --- |
| 4.000.000 lei |

1. Rata/ratele de cofinanțare(rata CFN), respectiv rata dintre contribuția financiară nerambursabilă (CFN), care este formată din finanțarea europeană nerambursabilă (FEN) și finanțarea națională nerambursabilă (FNN), și costul total eligibil, este/sunt:

|  |  |
| --- | --- |
| **%CFN** | **Detaliere pe surse, condiții** |
| **98%** | Rata de cofinanțare standard din care, rata FEN: 75% și rata FNN: 23% |

1. În funcție de cererile de finanțare primite și de rezultatele evaluării, Organismul Intermediar poate decide să nu acorde toate fondurile disponibile aferente bugetului apelului.
2. Proiectele care au atins pragul de calitate, dar care sunt necalificate pentru finanțare din cauza bugetului insuficient, vor fi trecute pe o **Listă de rezervă**: DA

# F. Tipul apelului, calendar și termene

|  |  |
| --- | --- |
| 1. Tipul apelului de proiecte | *Apel deschis cu depunere la termen* |
| 1. Data lansării apelului de proiecte | 19.02.2024 |
| 1. Termen limită (data și ora) pentru transmiterea cererii de finanțare | 19.03.2024 (ora 16.00) |
| 1. Evaluare și selecția cererilor de finanțare (orientativ) | 20.05.2024 |
| 1. Comunicarea rezultatelor evaluării și selecției (orientativ) | 27.05.2024 |
| 1. Semnarea contractului/decizie de finanțare (orientativ) | 27.06.2024 |

# G. Beneficiari eligibili

1. Entitățile (beneficiar și cobeneficiari, după caz) eligibile pentru finanțare sunt:

|  |
| --- |
| Instituții publice din România, asociații/fundații cu personalitate juridică constituite în România, instituții de învățământ/ cercetare autorizate în România sau organizații internaționale, cu respectarea literelor b), c) și d) ale articolului 1 din OMAI 107/20 iulie 2023 privind regulile de eligibilitate și de implementare aferente fondurilor europene dedicate Afacerilor Interne 2021-2027. |

1. Sunt eligibile pentru finanțare și entitățile stabilite în alt stat membru al Uniunii Europene sau într-un stat terț, numai în calitate de cobeneficiar, în parteneriat cu o entitate care este beneficiar eligibil conform pct. 1.
2. Eligibilitatea beneficiarului și cobeneficiarilor, după caz, precum și capacitatea operațională și financiară, trebuie demonstrată conform precizărilor și documentelor suport menționate în modelul cererii de finanțare/ghidul specific. Va fi verificată de către OI în baza următoarelor documente:

* Copia ultimului bilanţ depus, împreună cu anexele;
* Hotărârea judecătorească de înfiinţare, definitivă şi irevocabilă, care să ateste personalitatea juridică a organizaţiei;
* ~~Î~~nregistrările efectuate în registrul național al ONG (link mj) din care să rezulte că nu face obiectul unei proceduri de dizolvare sau de lichidare ori că se află în stare de dizolvare sau de lichidare, în conformitate cu prevederile OUG nr.26/2000;
* Unde este cazul, partener(i), autorităţi / instituţii publice locale/naţionale care au fost înfiinţaţi şi funcţionează în baza unor acte normative care sunt publicate în Monitorul Oficial, Partea I, o referire detaliată la documentele respective va fi suficientă (numele actului normativ, numărul şi data acestuia, indicarea articolului(lelor) şi paragrafului(elor) relevante, precum şi numărul şi data Monitorului Oficial);
* Pentru solicitanţi şi, unde este cazul, partener(i), care sunt organizaţii internaţionale: documentele de recunoaştere a funcţionării în România /o referire detaliată la actele normative care atestă acest lucru şi sunt publicate în Monitorul Oficial, Partea I (numele actului normativ, numărul şi data acestuia, indicarea articolului(lelor) şi paragrafului(elor) relevante, precum şi numărul şi data Monitorului Oficial);
* Certificat de Înregistrare Fiscală;
* Cazier fiscal[[3]](#footnote-4), eliberat de administraţia financiară;
* Certificat de atestare fiscală, eliberat de administraţia financiară
* Pentru solicitanți și, unde este cazul, parteneri stabiliți în alte state membre UE, documente de natura celor menționate, în conformitate cu legislația internă a statului în care își au sediul, însoțite de traducerea legalizată a acestora în limba română

Tododată, în vederea verificării capacității operaționale și financiare, beneficiarul va anexa[[4]](#footnote-5) cerererii de finanțare, următoarele documente:

* Copia celui mai recent raport anual de activitate[[5]](#footnote-6)
* Cel mai recent statut autentificat al organizaţiei şi Certificatul de înscriere în Registrul Asociaţiilor şi Fundaţiilor (unde este cazul, în conformitate cu legislaţia în vigoare)
* Certificat privind datoriile la impozite şi taxe locale, din care să reiasă că solicitantul nu are datorii la bugetul local
* Formularul de identificare financiară
* Centralizator privind salarizarea practicată de solicitant și parteneri (după caz) pentru funcțiile propuse în echipa, inclusiv state de plată pe ultimele 12 luni

De asemenea, în vederea verificării conformității cererii de finanțare cu cerințele tehnice prevăzute în ghidul specific, solicitanții vor anexa un document (word) care va cuprinde descrierea detaliată a activităților proiectului.

# H. Reguli specifice apelului

1. Termenul limită pentru implementarea proiectului, respectiv perioada de eligibilitate:

|  |
| --- |
| **Maximum 24 de luni** de la semnarea contractului/decizie de finanțare.  Perioada de eligibilitate se poate prelungi cu maximum 50% din perioada de eligibilitate  Inițială, numai în cazuri temeinic justificate. |

1. Punctajul minim necesar care trebuie obținut pentru calificarea proiectului la finanțare, în etapa de evaluare calitativă, respectiv **pragul de calitate**:

|  |  |  |  |
| --- | --- | --- | --- |
| **Cod** | **Secțiuni / criterii de evaluare calitativă** | **Pragul (minim) de calitate** | **Punctaj total maxim** |
| Praguri de calitate pe secțiuni | | | |
| A | **Relevanță și coerență** - măsura în care proiectul propus contribuie la realizarea obiectivelor din documentele strategice relevante și la soluționarea nevoilor specifice ale grupului țintă | 20 | 40 |
| B | **Eficiență și eficacitate** - măsura în care rezultatele preconizate contribuie la atingerea obiectivelor propuse, prin utilizarea optimă a resurselor financiare în termeni de rezonabilitate a costurilor, fundamentarea bugetului, respectarea plafoanelor prevăzute | 20 | 40 |
| C | **Impact și sustenabilitate** - măsura în care cererea de finanțare va genera efecte semnificative, potențial transformatoare, și va asigura continuarea valorificării rezultatelor obținute după încetarea sursei de finanțare | 10 | 20 |
| **Prag de calitate total, punctaj total** | | **70** | **100** |
| Praguri de calitate pe criterii | | n/a | n/a |

1. Proiecte propuse care obțin un punctaj mai mare sau egal decât pragul de calitate pe secțiune/secțiuni/criteriu/criterii și mai mare sau egal decât pragul de calitate total, menționate la pct. 2, se pot califica pentru finanțare, în limitele bugetului disponibil pentru apel. Celelalte propuneri vor fi respinse.
2. Costul total eligibil (TCE) minim pe proiect.

|  |
| --- |
| N/A |

1. Costul total eligibil (TCE) maxim pe proiect.

|  |
| --- |
| 5.220.000 lei |

1. Modalitatea(ățile) de finanțare a costurilor:

|  |
| --- |
| RECO real\_cost  REAM real-amortizare  RENA real-în\_natură  SCCU SCO-cost\_unitar  SCSF SCO-sume forfetare  SCRF SCO-rată forfetară  SC20 SCO-PE rata 20%CD  SC40 SCO-CD rată 40%PER  SCBU SCO-buget  SC15 IND rata 15%PER |

1. Reguli specifice de eligibilitate:

|  |
| --- |
| N/A |

1. Alte reguli, limitări, plafoane specifice apelului

|  |
| --- |
| * **N/A** |

1. Particularități generale

|  |  |  |
| --- | --- | --- |
| **cod** | **întrebare** | **răspuns** |
| AJU | Apelul poate include ajutoare de stat sau ajutoare de minimis? | NU |
| PPP | Apelul poate include PPP parteneriat public privat? | NU |
| IFN | Apelul poate include sprijin sub forma de instrumente financiare? | NU |
| TVA | Apelul poate include proiecte cu un cost total (inclusiv TVA) mai mare de 5 milioane EUR ? | NU |
| C94 | Apelul poate include proiecte care intră sub incidența art. 94 RDC - cost simplificat anexă PN ? | NU |
| C95 | Apelul poate include proiecte care intră sub incidența art. 95 RDC - cost simplificat anexă PN? | NU |
| OIS | Apelul poate include operațiuni de importanță strategică, cf. art.2(5) + art.22(3) RDC? | NU |

# I. Eligibilitate, admisibilitate și documente

1. Regulile generale de eligibilitate și de admisibilitate sunt prevăzute în **Ghidul general aferent Programelor Naționale 2021-2027 Afaceri Interne,** publicat pe siteul AM pe pagina dedicată: <https://fed.mai.gov.ro/fed-2021-2027/ghidul-general/>.
2. Regulile specifice de eligibilitate și de admisibilitate sunt prevăzute în secțiunea H. Reguli specifice apelului a prezentului ghid.
3. Pentru a primi finanțare, **cererea de finanțare** trebuie completată conform modelului, instrucțiunilor și precizărilor, prevăzute în **anexa nr. 1 la prezentul ghid specific**, având în vedere toate regulile generale/specifice menționate/prevăzute în prezentul ghid.
4. Cererea de finanțare trebuie să fie completată și să conțină toate informațiile solicitate, anexele și documentele suport, menționate în Ghidul general și în prezentul Ghid specific.
5. Anexele obligatorii la cererea de finanțare sunt menționate în secțiunea D a modelului cererii de finanțare.

# J. Evaluarea, selecția, criteriile de evaluare

1. Activitatea de verificare, evaluare și selecție a proiectului propus se efectuează, în conformitate cu **Metodologia și criteriile pentru selecția proiectelor finanțate din Programele Naționale 2021-2027 Afaceri Interne***,* aprobată de către Comitetul de Monitorizare, publicată de siteul AM[[6]](#footnote-7),
2. Activitatea de verificare, evaluare și selecție a proiectului propus se efectuează **exclusiv** în baza cererii de finanțare transmise de aplicant, care include anexele, documentele suport aferente și răspunsurile la clarificările solicitate.
3. Etapele privind verificarea, evaluarea și selecția proiectului propus se realizează de **Comisia de evaluare**, constituită la nivelul autorității de management, conform procedurii specifice aprobate la nivelul acesteia.
4. În **etapa de evaluare administrativă**, fiecare membru al comisiei de evaluare va analiza și verifica respectarea criteriilor de admisibilitate menționați în **Grila de evaluare - Criterii de admisibilitate și criterii de calitate**, **anexa nr. 2 la prezentul ghid**, care include:

* criteriile generale de admisibilitate, stabilite prin anexa nr. 1 la metodologia susmenționată, și
* următoarele criterii specifice de admisibilitate:

|  |
| --- |
| N/A |

1. În **etapa de evaluare calitativă**, fiecare membru al comisiei de evaluare va analiza și verifica respectarea criteriilor de evaluare menționați în **Grila de evaluare - Criterii de admisibilitate și criterii de calitate**, **anexa nr. 2 la prezentul ghid**, care include:

* criteriile generale de evaluare, stabilite prin anexa nr. 1 la metodologia susmenționată, și ponderea (importanța) fiecărui dintre criteriile de evaluare
* următoarele criterii specifice de calitate:

|  |
| --- |
| N/A |

* ponderea (importanța) fiecărui criteriu de evaluare calitativă, general și specific, după caz.

1. Selecția proiectelor, comunicarea rezultatelor evaluării și contestarea rezultatelor evaluării, după caz, precum și etapa de contractare, se vor realiza conform prevederilor din Ghidul general.

# K. Revizuirea ghidului specific

1. În situația în care pe parcursul apelului de proiecte intervin modificări de natură a afecta regulile și condițiile de finanțare stabilite prin prezentul ghid, inclusiv prelungirea termenului de depunere, prezentul ghid va fi completat/modificat, prin publicarea unei versiuni revizuite.
2. În cazul modificării legislației menționate în prezentul ghid sau cu incidență asupra acestuia, prevederile actelor normative vor prevala, fără a fi necesară modificarea ghidului specific.
3. Aspectele prevăzute în cadrul prezentului ghidul se raportează la legislația în vigoare. Modificarea prevederilor legale în vigoare poate determina organizatorul apelului să solicite documente suplimentare și/sau respectarea unor condiții suplimentare față de prevederile prezentului ghid, pentru conformarea cu modificările legislative intervenite.
4. Organismul Intermediar poate emite una sau mai multe actualizări ale prezentului ghid, cu obligația specificării în cadrul acestor modificări a condițiilor tranzitorii pentru proiectele aflate în diferite stadii ale procesului de evaluare și contractare.
5. Anularea apelului de proiecte - Pot apărea circumstanțe care să determine autoritatea de management să decidă anularea apelului de proiecte. În această situație, beneficiarii care au transmis cereri de finanțare vor fi informați și se va actualiza pagina dedicată apelului. Anulările sunt fără drept la compensație.
6. Prezentul ghid și eventualele versiuni sunt/vor fi publicate pe siteul AM [www.fed.mai.gov.ro](http://www.fed.mai.gov.ro) si [www.igi.mai.gov.ro](http://www.igi.mai.gov.ro) .

# L. Cum se depune o cerere de finanțare

1. Toate cererile de finanțare trebuie transmise **exclusiv electronic**, conform precizărilor menționate la pct. A6 din Ghidul general~~.~~ **Aplicațiile pe hârtie NU sunt acceptate**.
2. Transmiterea cererilor de finanțare este un proces în 2 pași: 1. Crearea unui cont de utilizator și 2. Completarea și depunerea cererii de finanțare.
3. Cererile de finanțare trebuie transmise până la termenul limită de depunere, respectiv data și ora menționate în secțiunea F. După acest termen, nu va mai fi posibilă transmiterea cererilor, formularul de transmitere nu va mai fi activ/funcțional.
4. Cererile de finanțare trebuie să respecte limitările privind numărul de caractere. Paragrafele/textele în exces vor fi ignorate.
5. După transmiterea cererii de finanțare, trebuie să primiți un e-mail de confirmare (cu data și ora cererii dvs.). Dacă nu primiți acest e-mail de confirmare, înseamnă că cererea de finanțare NU a fost trimisă.
6. Detalii suplimentare, ghiduri și instrucțiuni sunt publicate pe [fed.mai.gov.ro/rofed/](https://fed.mai.gov.ro/rofed/).

# M. Ajutor, întrebări

1. În măsura posibilului, încercați să identificați informațiile și răspunsurile de care aveți nevoie în documentațiile, reglementările și ghidurile disponibile public. **Accesați frecvent pagina web dedicată** apelului de proiecte (pagina unde a fost publicat prezentul ghid, anunțul privind lansarea apelului), unde vor fi publicate întrebările și răspunsurile la solicitările primite, precum și eventualele versiuni revizuite ale prezentului Ghid.
2. Organismul Intermediar poate emite clarificări/interpretări ale prevederilor ghidului, cu condiția ca acestea să nu modifice sau să completeze prevederile acestuia.
3. Pentru respectarea principiilor privind transparența și tratamentul nediscriminatoriu, toate solicitările de clarificări, interpretări și întrebări, precum și răspunsurile transmise se vor publica pe pagina dedicată apelului de pe siteul AM, în secțiunea <https://fed.mai.gov.ro/in/apeluri/apeluri-proiecte/>.
4. Solicitările de clarificări și întrebările primite mai târziu de **10 zile calendaristice înainte de termenul limită de depunere a cererilor de finanțare** NU vor primi un răspuns.
5. În interesul tratamentului egal al aplicanților, Organismul Intermediar nu poate aviza prealabil un proiect propus cu privire la eligibilitatea aplicanților (beneficiarilor sau cobeneficiarilor, după caz), a costurilor estimate sau a proiectelor/acțiunilor/activităților.
6. Întrebări tehnice despre sistemul de comunicare electronică se pot transmite pe adresa [rofed@mai.gov.ro](mailto:rofed@mai.gov.ro). Indicați clar în email codul (idul) apelului de proiecte.
7. Solicitări de clarificări și întrebări privind prevederile prezentului ghid se pot transmise la următoarea adresă de e-mail (Indicați clar în email codul (idul) apelului de proiecte):

|  |
| --- |
| [oi.fami@mai.gov.ro](mailto:sip.igi@mai.gov.ro%20%20) |

# N. IMPORTANT !

1. Nu așteptați până la finalul termenului limită de depunere.
2. Citiți cu atenție prezentul Ghid specific și Ghidul general.
3. Respectați instrucțiunile din cererea de finanțare, acordați atenție recomandărilor din ghidul general.
4. Completați cererea de finanțare ținând cont de elementele de analiză/verificare/evaluare din grila de evaluare.
5. Prin transmiterea cererii de finanțare, beneficiarul acceptă toate obligațiile și responsabilitățile din prezentul Ghid specific și din Ghidul general.
6. Un beneficiar poate transmite una sau mai multe cereri de finanțare pentru proiecte diferite. Dacă există cereri pentru proiecte similare, foarte asemănătoare, va fi acceptată și evaluată o singură cerere de finanțare, se va solicita retragerea celorlalte cereri, iar în caz de refuz se vor respinge toate aceste cereri.
7. Retragere, retransmitere – o cerere de finanțare poate fi retrasă, revizuită și retransmisă până la termenul limită de depunere.

**Anexe**

# Anexa 1 Cererea de finanțare – model

# Anexa 2 Grila de evaluare - Criterii de admisibilitate și criterii de calitate

1. https://fed.mai.gov.ro/fed-2021-2027/programele-nationale-aprobate/ [↑](#footnote-ref-2)
2. [IGI | Fondul pentru Azil Migrație și Integrare (gov.ro)](https://igi.mai.gov.ro/category/fami-2/) [↑](#footnote-ref-3)
3. Doar pentru organizaţiile negurvernamentale. [↑](#footnote-ref-4)
4. Secțiunea D4 – Alte documente suplimentare privind cererea de finanțare [↑](#footnote-ref-5)
5. Raportul anual reflectă activitatea unei organizaţii timp de un an şi conţine de regulă informaţii specifice cum ar fi: misiune, obiective, programe derulate, informaţii financiare, lista membrilor Consiliului de administraţie etc. Forma de prezentare şi conţinutul specific al raportului anual rămân la latitudinea solicitantului. [↑](#footnote-ref-6)
6. <https://fed.mai.gov.ro/fed-2021-2027/metodologii-programe-nationale-2021-2027-afaceri-interne/> [↑](#footnote-ref-7)